**ՏԵՂԵԿԱՏՎՈՒԹՅՈՒՆ**

 **2018թ. հուլիս ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

 2018թ. հուլիս ամսվա ընթացքում նախարարությունում գրանցվել է 6825 փաստաթուղթ, որից 4193 գրություն (այդ թվում 25-ը չեղարկված), 41 օրենսդրական ակտի նախագիծ, 2302 քաղաքացիներից և իրավաբանական անձանցից ստացված դիմում, 289 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 2217:

 Հաշվետու ժամանակահատվածում նախարարություն է այցելել 820 քաղաքացի, որից 254-ը ներկայացրել է գրավոր դիմում, 228-ը՝ բանավոր դիմում, 338-ը դիմել է ինֆո-տեղեկատվական կենտրոն ընդունարան:

 Հուլիս ամսվա ընթացքում նախարարությունում գրանցվել է 2302 դիմում, որից 2074-ը գրավոր է, 228-ը՝ բանավոր: Ստացված գրավոր դիմումներից 1901-ը ներկայացվել է քաղաքացիներից, 173-ը իրավաբանական անձանցից: Նշված գրավոր դիմումներից 292-ը՝ (14%) պատասխան չակնկալող դիմումներն են (համակարգի աշխատակիցներ, հաշվետվություն, հրավեր), իսկ 1125-ը դեռևս գտնվում են ընթացքի մեջ:

 Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 2344 փաստաթուղթ՝ որից 29 մշակված օրենսդրական ակտ, 1111 գրություն, 1204 քաղաքացիներից և իրավաբանական անձանցից ստացված դիմումի պատասխան:

 Բացի սահմանված ընթացակարգով ելքագրված 1204 դիմումի պատասխանից հուլիս ամսվա ընթացքում ելքագրվել է նաև 101 դիմումի պատասխան, որից 64 դիմումի ընթացքն ապահովվել է էլեկտրոնային առաքմամբ, 19-ը մեկ ելիցով պատասխանված նույնաբովանդակ և միևնույն անձից ստացված դիմումներ են, իսկ 18-ի դիմումների հարցը բավարարվել է համապատասխան ծառայություն մատուցելով (լսողական սարք, հաշմանդամի սայլակ և այլն): Ընդհանուր՝ 1305 պատասխան:

 Ելքագրված 1204 դիմումների պատասխաներն ըստ բնույթի ունեն հետևյալ պատկերը. 1092 (91%)-ը պարզաբանվել է, 44 (4%) քաղաքացու խնդրանք բավարարվել է, 41-ը (3%) վերահասցեագրվել է պետական այլ մարմիններ, իսկ 27-ին (2%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել աշխատանք տրամադրելու 390 (22%), հաշմանդամության խմբի նշանակման և վերանայման 296 (17%), կենսաթոշակի նշանակման և վերանայման 198 (11%), պետական նպաստների 178 (10%), բնակարան հատկացնելու 136 (8%), ավանդի փոխհատուցման 134 (8%), պրոթեզաօրթոպեդիկ պարագաների 69 (4%), աշխատանքային օրենսդրության 35 (2%) վերաբերյալ դիմումները:

 Ներկայացված բանավոր դիմումներում գերակշիռ մաս են կազմել ավանդի փոխհատուցման 61 (27%), հաշմանդամության խմբի նշանակման և վերանայման 35 (15%), դիմումի ընթացքի ճշգրտման 29 (13%), պետական նպաստների 27 (12%), պրոթեզաօրթոպեդիկ պարագաների 19 (8%), աշխատանք տրամադրելու 16 (7%), կենսաթոշակի նշանակման ու վերանայման 14 (6%) վերաբերյալ դիմումները:

 Հուլիս ամսվա ընթացքում կայացել է նախարարի երկու ընդունելություն, որին մասնակցել է տասը քաղաքացի: Կայացել է փոխնախարարների տասներեք ընդունելություն, որին մասնակցել է քսանինը քաղաքացի:

 Հաշվետու ժամանակահատվածում աշխատակազմի ղեկավարի մոտ ընդունելություն չի կայացել:

|  |  |  |
| --- | --- | --- |
| **2017Թ. ՀՈՒԼԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | **2018Թ. ՀՈՒԼԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | **Համեմատություն** |
| **Մտից փաստաթղթերի ընդհանուր քանակ** | **4271** | **Մտից փաստաթղթերի ընդհանուր քանակ** | **6825** | **Աճել է** | **2554** |
| **Պաշտոնական գրություններ** | **3310** | **Գրություններ, որից՝ 41-օրենսդրական ակտի նախագիծ** | **4234** | **Աճել է** | **924** |
| **Ներքին փաստաշրջանառություն** | **177** | **Ներքին փաստաշրջանառություն** | **289** | **Աճել է** | **112** |
| **Քաղաքացիների դիմումներ** | **784** | **Քաղաքացիների դիմումներ** | **2302** | **Աճել է** | **1518** |
| **ա. Գրավոր դիմումներ** | **691** | **ա. Գրավոր դիմումներ** | **2074** | **Աճել է** | **1383** |
| **բ. Բանավոր դիմումներ** | **93** | **բ. Բանավոր դիմումներ** | **228** | **Աճել է** | **135** |
| **Ընդունելության բաժին դիմած քաղաքացիների թիվը** | **426** | **Ընդունելության բաժին դիմած քաղաքացիների թիվը** | **820** | **Աճել է** | **394** |
| **ա. Գրավոր դիմումներ** | **90** | **ա. Գրավոր դիմումներ** | **254** | **Աճել է** | **164** |
| **բ. Բանավոր դիմումներ** | **93** | **բ. Բանավոր դիմումներ** | **228** | **Աճել է** | **135** |
| **գ. Ինֆո-տեղեկատվական կենտրոն ընդունարան**  | **243** | **գ. Ինֆո-տեղեկատվական կենտրոն ընդունարան**  | **338** | **Աճել է** | **95** |
| **Հսկողական փաստաթղթեր** | **234** | **Հսկողական փաստաթղթեր** | **327** | **Աճել է** | **93** |
| **ՀՀ վարչապետի հանձնարարականներ** | **50** | **ՀՀ վարչապետի հանձնարարականներ** | **81** | **Աճել է** | **31** |
|  |  |  |  |   |  |
| **2017Թ. ՀՈՒԼԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | **2018Թ. ՀՈՒԼԻՍ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | **Համեմատություն** |
| **Ելից փաստաթղթերի ընդհանուր քանակ** | **1042** | **Ելից փաստաթղթերի ընդհանուր քանակ** | **2344** | **Աճել է** | **1302** |
| **Պաշտոնական գրություններ** | **736** | **Պաշտոնական գրություններ, որից՝ 29-օրենսդրական ակտի նախագիծ** | **1140** | **Աճել է** | **404** |
| **Դիմումների պատասխաններ** | **306** | **Դիմումների պատասխաններ** | **1204** | **Աճել է** | **898** |